作者：赵必��
词牌/韵律：贺新郎

paragraphs: 低唱芙蓉菊。
有吟翁、坐拥红娇，宴黄金屋。
恰则绂鳞三日后，灿灿晬盘珠玉。
不待梦、燕怀枫腹。
自是嫦娥分桂种，伴灵椿、千岁延清福。
回笑我，龟藏六。
归欤老圃锄春绿。
吾菟裘、三径荒苔，一庭瘦竹。
欲隐贫无山可买，聊尔徜徉盘谷。
更管甚、云台玉局。
紧闭柴门传语客，道主人、高枕南窗曲。
有酒蟹，此生足。